Document ID: /roh_data/filtered/fineweb-2-filterrobots_roh.jsonl.gz/72859

In senior che vegniva tschertgà dapi ier suentermezdi a Filisur è vegnì chattà. L'indigen da 90 onns era sin via cun sia dunna en il guaud cura che lezza ha ditg dad ir ordavant. Cura ch'ella è vegnida tar lur tegia, n'era el betg là.
A la tschertga èn sa participads 40 commembers dal Club alpin svizzer, ils pumpiers da Bravuogn-Filisur, la Rega sco er la polizia chantunala. Da la partida eran era era chauns da polizia e dal CAS. In da lez ha chattà el oz la damaun enturn las 8:00 cun levas blessuras.